რევაზ ჩელებაძე

რევაზ ჩელებაძე (დ. 2 ოქტომბერი, 1955, ქობულეთი, საქართველოს სსრ) — ქართველი და საბჭოთა ფეხბურთელი, თავდამსხმელი.„ახლაც ჩამესმის მოგუგუნე, გადაჭედილი „მარაკანას“ ექო...“! სხვადასხვა დროს იცავდა თბილისის „დინამოს“, ლანჩხუთის „გურიას“, ბათუმის „დინამოსა“ და საბჭოთა კავშირის ეროვნული საფეხბურთო ნაკრების ღირსებას. საბჭოთა კავშირის ჩემპიონი (1978), ვიცე-ჩემპიონი (1977) და ორგზის ბრინჯაოს პრიზიორი. საბჭოთა კავშირის თასის ორგზის მფლობელი (1976, 1979), ფინალისტი (1980) და თასების მფლობელთა თასის მფლობელი (1981) თბილისის „დინამოს“ შემადგენლობაში. ოლიმპიური თამაშების ბრინჯაოს პრიზიორი საბჭოთა კავშირის ნაკრების შემადგენლობაში (1980). საბჭოთა კავშირის სპორტის ოსტატი (1976).Челебадзе Реваз Владимирович / dinamo-tbilisi.ru

საკლუბო კარიერა
ფეხბურთის თამაში დაიწყო ქობულეთში, მწვრთნელ ვ. ჩხარტიშვილთან. 1972–1973 წლებში ქობულეთის „შუქურას“ რიგებში გამოდის, 1974–1975 წლებში ბათუმის „დინამოში“ აგრძელებს თამაშს. თბილისის „დინამოშია“ 1976 წლიდან. 

გუნდის ძირითად შემადგენლობაში პირველად იმავე წლის 4 აპრილს საკავშირო ჩემპიონატის პირველივე ტურის კალენდარულ მატჩში მოსკოვის ცსკა-ს წინააღმდეგ გამოდის მოედანზე. შეხვედრას „ლოკომოტივის“ სტადიონი მასპინძლობს და მას 35 ათასი ფეხბურთის გულშემატკივარი ესწრება. ანგარიშს სტუმრები მატჩის მეორე წუთზევე ხსნიან, ბურთი იური ჩესნოკოვს გააქვს. დინამოელები მხოლოდ მატჩის მიწურულს ახერხებენ ანგარიშის გათანაბრებას. კერძოდ, მე-80 წუთზე დავით ყიფიანს მის მიერ წარუმატებლად შესრულებული თერთმეტმეტრიანის შემდეგ, დამატებაზე, თავადვე გააქვს საპასუხო ბურთი მოსკოველთა მეკარე ვლადიმერ ასტაპოვსკის კარში და დაპირისპირებაც ფრედ (1–1) სრულდება."Динамо" (Тб.) 1–1 ЦСКА / 04.04.1976 // fc-dynamo.ru 

1976 წლის საფეხბურთო სეზონში საბჭოთა კავშირის საფეხბურთო ჩემპიონატი ორჯერ იმართება, შესაბამისად — საგაზაფხულო და საშემოდგომო ჩემპიონატის სახით. რევაზ ჩელებაძე გუნდის ძირითადი შემადგენლობის მაისურით, როგორც საგაზაფხულო, ასევე, საშემოდგომო პირველობათა ჯამში, ოცდაორჯერ იცავს თბილისელთა ღირსებას და შვიდი გოლი გააქვს.თბილისის „დინამო“ — სეზონი 1976 // dinamo-tbilisi.ru ამასთან, თავის სადებიუტო სეზონში გუნდთან ერთად ორჯერ ხდება ქვეყნის პირველობის ბრინჯაოს პრიზიორი. გარდა ამისა, იმავე წლის 3 სექტემბერს საკავშირო თასსაც ეუფლება, როდესაც გუნდის ისტორიაში ხუთი (1936, 1937, 1946, 1960, 1970) უიღბლო სათასო ფინალის შემდეგ, თბილისელები, თავის მეექვსე ფინალში სამოცდაათიანი წლების საბჭოთა ფეხბურთის საკმაოდ ანგარიშგასაწევ გუნდსა და პრინციპულ მოწინააღმდეგეს — ერევნის „არარატს“ ამარცხებენ და პირველად ისაკუთრებენ ბროლის თასს. დინამოელთა ახალბედა თავდამსხმელი მატჩის 68-ე წუთზე, დავით ყიფიანისა და ფირუზ კანთელაძის მიერ გატანილ ორ გოლს, კიდევ ერთ გოლს ამატებს და ამ ისტორიული შეხვედრის საბოლოო ანგარიშს აფიქსირებს.პირველი ბროლის თასი // fcdinamo.ge 

მომდევნო, 1977 წელს, გუნდის შემადგენლობაში ჩემპიონატის 28 შეხვედრას ატარებს და რვაჯერ იღებს მეტოქეთა კარს. ამ სეზონში გუნდთან ერთად ქვეყნის ვიცე-ჩემპიონის ტიტულს და შესაბამისად, ვერცხლის მედლებს ეუფლება. შედარებით მოკრძალებულია მისი მაჩვენებლები 1978 წლის საფეხბურთო სეზონში ჩატარებული მატჩებისა და გატანილი გოლების მხრივ (12 მატჩი და 3 გოლი), თუმცა ამ წელს დინამოელები თავისი არსებობის მანძილზე, მეორედ ხდებიან ქვეყნის ჩემპიონები.Чемпионат СССР по футболу 1978. Высшая лига ამ ისტორიული მიღწევის ერთ-ერთი შემოქმედი, სხვებთან ერთად, რევაზ ჩელებაძეც არის. 1979 წელს დინამოელთა რიგებში იგი მეორედ ეუფლება საკავშირო თასს.  

1982 წელს თბილისის „დინამოდან“ მცირე ხნით, იმ დროს, საკავშირო პირველობის პირველ ლიგაში მოასპარეზე ლანჩხუთის „გურიაში“ გადადის, სადაც 11 შეხვედრაში 6 გოლი გააქვს.Состав команды «Гурия» Ланчхути в сезоне 1982რევაზ ჩელებაძე: „ლანჩხუთის „გურია“ მეორედ დაიბადა“

პირველად ლანჩხუთის „გურიას“ მაისურით 1982 წლის 30 ივლისს, საკავშირო პირველობის პირველ ლიგის 23-ე ტურის შეხვედრაში კიევის სკა-ს წინააღმდეგ ითამაშა. მატჩი, რომელიც ლანჩხუთის ცენტრალურ სტადიონ „კოლხეთზე“ გაიმართა და რომელსაც 7 ათასი მაყურებელი დაესწო, მასპინძელთა გამარჯვებით 4–0 დამთავრდა. ჩელებაძისთვის სადებიუტო შეხვედრა ლანჩხუთის „გურიამ“ ასეთი შემადგენლობით ჩაატარა — მეკარე მამუკა აბუსერიძე, მცველები: ილია რუხაძე (დავით სანიკიძე 25'), მერაბ გოგოხია, მურთაზ გივის ძე ხურცილავა, შოთა სომხიშვილი (სულხან ახალბედაშვილი 65'), სოსო ჭედია, ნახევარდაცვა: თეიმურაზ ებანოიძე, ვახტანგ კოპალეიშვილი, თემურ ჩხაიძე (რამაზ ცხოვრებაშვილი 46'), იური ციპლე, თავდასხმა: რევაზ ჩელებაძე. მთავარი მწვრთნელი მურთაზ ხურცილავა. ლანჩხუთელთა მიერ მეტოქის კარში გატანილი ოთხი გოლიდან ორი — შეხვედრის დებიუტანტმა, რევაზ ჩელებაძემ თამაშის 63-ე და 68-ე წუთებზე გაიტანა. მატჩის მიწურულს ჩელებაძეს მესამე გოლის გატანაც შეეძლო, თუმცა პენალტების შესრულების აღიარებულმა სპეციალისტმა 84-ე წუთზე კიეველთა კარში დანიშნული თერთმეტმეტრიანის გამოყენება იმჯერად ვერ შეძლო.«Гурия» Ланчхути 4–0 СКА Киев / 30.07.1982 // FootballFacts

ბოლოჯერ ლანჩხუთელთა რიგებში იმავე წლის 5 ნოემბერს, საკავშირო პირველობის პირველ ლიგის ბოლო ტურის გასვლით შეხვედრაში სიმფეროპოლის „ტავრიას“ წინააღმდეგ ითამაშა.«Таврия» Симферополь 4–0 «Гурия» Ланчхути / 05.11.1982

1983–1985 წლებში კვლავ ბათუმის „დინამოში“ აგრძელებს თამაშს, რის შემდეგ ისევ დედაქალაქის გუნდს უბრუნდება. სათამაშო კარიერას აქვე, 1987 წელს ამთავრებს.

რევაზ ჩელებაძემ თბილისის „დინამოს“ შემადგენლობაში უმაღლესი ლიგის საკავშირო ჩემპიონატების 159 მატჩი ჩაატარა და 52 გოლი გაიტანა.Челебадзе Реваз Владимирович // footballfacts.ru

ევროთასებზე
რაც შეეხება ევროპულ საერთაშორისო საფეხბურთო ტურნირებს, მის ფარგლებში „დინამოს“ ღირსება 14 შეხვედრაში დაიცვა და 3 ბურთი გაიტანა, აქედან 9 შეხვედრა — თასების მფლობელთა თასის,Revaz Chelebadze » Club matches » Cup Winners Cup ხოლო 5 — უეფა-ს თასის გათამაშებაში.Revaz Chelebadze » Club matches » Europa LeagueЧелебадзе Реваз Владимирович // klisf.net

თბილისის „დინამომ“, როგორც 1976 წლის საბჭოთა კავშირის თასის მფლობელმა, ევროპის თასების მფლობელთა თასზე გამოსვლის უფლება მოიპოვა. სწორედ აღნიშნული თასის გათამაშებას უკავშირდება რევაზ ჩელებაძის საკლუბო კარიერაში ევროთასებზე ასპარეზობის დებიუტი. პირველად დინამოელთა შემადგენლობაში 1976–77 წლების ევროპის თასების მფლობელთა თასის გათამაშების პირველი წრის შეხვედრაში „კარდიფ სიტის“ წინააღმდეგ ითამაშა. თბილისის „დინამო“ ასეთი შემადგენლობით გამოვიდა მოედანზე — მეკარე დავით გოგია, მცველები: ნოდარ ხიზანიშვილი, ფირუზ კანთელაძე, ზორბეგ ებრალიძე, შოთა ხინჩაგაშვილი, ალექსანდრე ჩივაძე, ნახევარდაცვა: მანუჩარ მაჩაიძე, ვახტანგ კოპალეიშვილი, დავით ყიფიანი, თავდასხმა: რევაზ ჩელებაძე და ვლადიმერ გუცაევი. შეხვედრა 1976 წლის 15 სექტემბერს კარდიფში, „ნინიან პარკზე“ () გაიმართა და მასპინძელთა გამარჯვებით 1–0 დამთავრდა.

ევროთასების მატჩები და გოლები
 მოგება  ფრე  წაგება
  №
  თარიღი
  შეხვედრის ადგილი
  მასპინძელი
  ანგ.
  სტუმარი
  ტურნირი
  შენიშვნა
  წყარო
  115.09.1976კარდიფი„კარდიფ სიტი“ 15პქ1–015პქ „დინამო“ თბ.თასების თასი 15.09.1976. Cardiff City 1–0 Dinamo Tbilisi / Ninian Park
  229.09.1976თბილისი„დინამო“ თბ. 15პქ3–015პქ „კარდიფ სიტი“თასების თასი 29.09.1976. Dinamo Tbilisi 3–0 Cardiff City / Dinamo Arena
  320.10.1976თბილისი„დინამო“ თბ. 15პქ1–415პქ მტკ ბუდაპეშტითასების თასი20.10.1976. Dinamo Tbilisi 1–4 MTK Budapest / Dinamo Arena
  419.10.1977კოპენჰაგენიკბ კოპენჰაგენი 15პქ1–415პქ „დინამო“ თბ.უეფა-ს თასიKjöbenhavns BK 1–4 Dinamo Tbilisi / Frederiksberg Idrætspark
  502.11.1977თბილისი„დინამო“ თბ. 15პქ2–115პქ კბ კოპენჰაგენიუეფა-ს თასი02.11.1977. Dinamo Tbilisi 2–1 Kjöbenhavns BK / Dinamo Arena
  623.11.1977თბილისი„დინამო“ თბ. 15პქ1–015პქ „გრასჰოპერსი“უეფა-ს თასი23.11.1977. Dinamo Tbilisi 1–0 Grasshoppers / Dinamo Arena
  707.12.1977ციურიხი„გრასჰოპერსი“ 15პქ4–015პქ „დინამო“ თბ.უეფა-ს თასი 07.12.1977. Grasshoppers 4–0 Dinamo Tbilisi / Hardturm
  813.09.1978თბილისი„დინამო“ თბ. 15პქ2–015პქ „ნაპოლი“უეფა-ს თასი13.09.1978. Dinamo Tbilisi 2–0 SSC Napoli / Dinamo Arena
  917.09.1980სალონიკი„კასტორია“ 15პქ0–015პქ „დინამო“ თბ.თასების თასი17.09.1980. AGS Kastoria 0–0 Dinamo Tbilisi / Kaftanzoglio
  1001.10.1980თბილისი„დინამო“ თბ. 15პქ2–015პქ „კასტორია“თასების თასი01.10.1980. Dinamo Tbilisi 2–0 AGS Kastoria / Dinamo Arena
  1122.10.1980უოტერფორდი„უოტერფორდი“ 15პქ0–115პქ „დინამო“ თბ.თასების თასი22.10.1980. Waterford Utd 0–1 Dinamo Tbilisi / Kilcohan Park
  1205.11.1980თბილისი„დინამო“ თბ. 15პქ4–015პქ „უოტერფორდი“თასების თასი 05.11.1980. Dinamo Tbilisi 4–0 Waterford Utd / Dinamo Arena
  1304.11.1981თბილისი„დინამო“ თბ. 15პქ3–115პქ „ბასტია“თასების თასი04.11.1981. Dinamo Tbilisi 3–1 SEC Bastia / Dinamo Arena
  1407.04.1982თბილისი„დინამო“ თბ. 15პქ0–111პქ „სტანდარდი“ ლიეჟითასების თასი07.04.1982. Dinamo Tbilisi 0–1 Standard Liège / Dinamo Arena

სანაკრებო კარიერა
1977–1980 წლებში საბჭოთა კავშირის ეროვნული ნაკრების შემადგენლობაში 7 შეხვედრა ჩაატარა და 3 ბურთი შეაგდო.Revaz Chelebadze International matches // 11v11 პირველად საბჭოთა კავშირის ეროვნული ნაკრების რიგებში 1977 წლის 7 სექტემბერს, საერთაშორისო ამხანაგურ მატჩში პოლონეთის ეროვნული ნაკრების წინააღმდეგ გამოვიდა მინდორზე. რევაზ ჩელებაძისთვის სადებიუტო შეხვედრა, რომელიც ვოლგოგრადის ცენტრალურ სტადიონზე გაიმართა და რომელსაც 45 ათასი მაყურებელი დაესწრო, საბჭოთა კავშირის ეროვნულმა ნაკრებმა ასეთი შემადგენლობით ჩაატარა — მეკარე ვლადიმერ პილგუი, მცველები: ალექსანდრე ბუბნოვი, ალექსანდრე მახოვიკოვი (ვასილი ჟუპიკოვი 78'), სერგეი პრიგოდა, ვლადიმერ გოლუბევი, ნახევარდაცვა: ვლადიმერ ბესონოვი (ალექსანდრე მინაევი 68'), ლეონიდ ბურიაკი, ანატოლი კონკოვი, ვლადიმერ ვერემეევი, თავდასხმა: ოლეგ ბლოხინი, იური ჩესნოკოვი. რევაზ ჩელებაძე მოედანზე მატჩის 75-ე წუთზე იური ჩესნოკოვის ნაცვლად შევიდა.

სანაკრებო მატჩები და გოლები
 მოგება  ფრე  წაგება
  №
  თარიღი
  შეხვედრის ადგილი
  მასპინძელი
  ანგ.
  სტუმარი
  შეჯიბრება
  გოლები
  შენიშვნა
  წყარო
  107.09.1977ვოლგოგრადი4–1ამხანაგური USSR 4–1 Poland / Friendly, 07.09.1977 // 11v11
  208.10.1977პარიზი0–0ამხანაგური France 0–0 USSR / Friendly, 08.10.1977 // 11v11
  326.03.1980სოფია1–3ამხანაგური Bulgaria 1–3 USSR / Friendly, 26.03.1980 // 11v11
  429.04.1980მალმე1–5ამხანაგური Sweden 1–5 USSR / Friendly, 29.04.1980 // 11v11
  523.05.1980მოსკოვი1–0ამხანაგური  USSR 1–0 France / Friendly, 23.05.1980 // 11v11
  615.06.1980რიო-დე-ჟანეირო1–2ამხანაგური Brazil 1–2 USSR / Friendly, 15.06.1980 // 11v11 
  712.07.1980მოსკოვი2–0ამხანაგური USSR 2–0 Denmark / Friendly, 12.07.1980 // 11v11

გარდა ამისა, ორი მატჩი ითამაშა საბჭოთა კავშირის ოლიმპიური ნაკრების შემადგენლობაში XXII ზაფხულის ოლიმპიადის საფეხბურთო ტურნირზე ზამბიისაUSSR 3–1 Zambia / Olympics Group A // 11v11 და ქუვეითის ოლიმპიურ ნაკრებებთან.USSR 2–1 Kuwait / Olympics Quarter-final // 11v11

კარიერის შემდეგ
საფეხბურთო კარიერის დასრულების შემდეგ ეკავა ადმინისტრაციული თანამდებობები: იყო ბათუმის „დინამოს“ პრეზიდენტი 1990–1994, 1995 და 1996 (ივნისიდან ივლისამდე), ქობულეთის „შუქურას“ პრეზიდენტი (1990), რუსთავის „მეტალურგის“ პრეზიდენტი 1996–1997 წლებში. 1995 წელს ერთი პერიოდი საქართველოს ფეხბურთის ფედერაციის ვიცე-პრეზიდენტის პოსტი ეკავა.

მუშაობდა საფეხბურთო აგენტად, მისი ყველაზე ცნობილი კლიენტი იყო ჯანო ანანიძე.

ფაქტები
1977 წელს დასახელებული იყო საბჭოთა კავშირის 33 საუკეთესო ფეხბურთელის სიაში.საბჭოთა კავშირის 33 საუკეთესო ფეხბურთელის სიასაბჭოთა კავშირის წლის 33 საუკეთესო ფეხბურთელის სიის შედგენა ხდებოდა საბჭოთა კავშირის საფეხბურთო ჩემპიონატის სეზონის შედეგების მიხედვით 1926 წლიდან არარეგულარულად, ხოლო 1948 წლიდან — ყოველწლიურად (1954 წლის გარდა). თავდაპირველად საუკეთესოებს ავლენდნენ გაზეთები „კრასნი სპორტი“ («Красный спорт»), ხოლო შემდეგ ჟურნალი „ფიზკულტურა და სპორტი“ («Физкультура и спорт»). 1933 წლიდან საუკეთესოთა სიის დამტკიცება ხდებოდა საბჭოთა კავშირის სახალხო კომისართა საბჭოსთან არსებული ფიზიკური კულტურის უმაღლესი საბჭოს, 1938 წლიდან — საბჭოთა კავშირის ფეხბურთის სექციის, ხოლო 1959 წლიდან — საბჭოთა კავშირის ფეხბურთის ფედერაციის მიერ. 1930 წლიდან სია წარმოადგენდა ფეხბურთელთა სამ სიმბოლურ შემადგენლობას იმ მოთამაშეთაგან, რომელთაც მიღწეული სეზონური მაჩვენებლებიდან გამომდინარე აკუთვნებდნენ შესაბამის ნომერს (№ 1, № 2 და № 3). 1928 წელს სიაში შეიყვანეს 44 ფეხბურთელი, ხოლო 1938 წელს — ქვეყნის 55 საუკეთესო მოთამაშე. საბჭოთა ფეხბურთის მთელი ისტორიის მანძილზე 33 საუკეთესო ფეხბურთელის სიაში სულ 616 ფეხბურთელი იყო წარმოდგენილი.

1984 წელს 37 შეხვედრაში გატანილი 27 გოლით გახდა საბჭოთა კავშირის საფეხბურთო ჩემპიონატის პირველი ლიგის საუკეთესო ბომბარდირი ბათუმის „დინამოს“ შემადგენლობაში.Чемпионат СССР по футболу 1984. Первая лига // teams.byСостав Динамо Батуми 1984 в турнире Чемпионат СССР 1984

1987 წლის 20 თებერვალს თბილისის „დინამომ“ წინასასეზონო მზადების პროცესში, ლესელიძეში ბუდაპეშტის „ჩეპელს“ 3–0 მოუგო. სამიდან ორი ბურთი რევაზ ჩელებაძემ გაიტანა, ერთიც სოსო ჭედიამ.«Динамо» (Тбилиси) 3–0 «Чепель» (Будапешт) / 20.02.1987„რაც შეეხება თვით თამაშს, იგი თბილისელთა უპირატესობით წარიმართა. ანგარიში 39-ე წუთზე გაიხსნა. ჩვენმა ფეხბურთელებმა ზედიზედ ოთხი კუთხური მიაწოდეს. ბოლოს და ბოლოს ცაავას მიერ ჩამოწოდებულ ბურთს ჩელებაძემ მიუსწრო და თავური დარტყმით გოლი გაიტანა. პირველი ტაიმის ბოლო წუთზე შესანიშნავად ითამაშა სოსო ჭედიამ. მისი ღრმა რეიდი იმავე ჩელებაძესთან სწრაფად გათამაშებული „კედლით“ და მცველის ზუსტი დარტყმით დამთავრდა — 2:0. თუმცა მეორე ტაიმში თბილისელებმა მხოლოდ ერთი გოლი გაიტანეს (65-ე წუთზე ჩელებაძემ ჩვეული ოსტატობით გამოიყენა 11-მეტრიანი საჯარიმო დარტყმა). უნდა აღინიშნოს, რომ მეორე ნახევარში ისინი უკეთესად თამაშობდნენ. გოლის გატანა შეეძლოთ ჩელებაძეს, რევიშვილს, კორღალიძეს, გურულს, მაგრამ მათი დარტყმა ან მიზანს სცდებოდა, ან უნგრელთა მეკარე იდგა მოწოდების სიმაღლეზე. საბოლოოდ დინამოელებმა გაიმარჯვეს — 3:0. „დინამოს“ შემადგენლობა: გაბელია (აბუსერიძე, 69'), კეტაშვილი, ცაავა, ჭედია, მალანია, კაკილაშვილი (ბიგვავა, 79'), სვანაძე, აფციაური (ჟორდანია, 73'), კორღალიძე, ჩელებაძე (გურული, 69'), რევიშვილი (გოგრიჭიანი, 77').“ იხ. „ლელო“, 21 თებერვალი, 1987. 

რევაზ ჩელებაძე არის ცნობილი ფეხბურთელის, კიევის „დინამოსა“ და საბჭოთა კავშირის ეროვნული ნაკრების ნახევარმცველის ანდრეი ბალის შვილის ნათლია.Реваз Челебадзе. 5 интересных фактов из жизни

2011 წლის 17 მაისს საქართველოს სპორტისა და ახალგაზრდობის საქმეთა სამინისტროს გადაწყვეტილებით, თბილისის „დინამოს“ მიერ თასების მფლობელთა თასის მოპოვების 30 წლის იუბილესთან დაკავშირებით 1981 წლის თბილისის „დინამოს“ სრულ შემადგენლობასა და სამწვრთნელო შტაბთან ერთად — რევაზ ჩელებაძეს საქართველოს სპორტის რაინდის წოდება მიენიჭა.თბილისის დინამოელებს სპორტის რაინდის წოდება მიენიჭათ

2012 წლის 25 სექტემბერს ქობულეთში მისი სახელობის სტადიონი გაიხსნა.

2022 წლის 13 ივლისს, ბათუმის „აჭარაბეთ არენაზე“, შპს „აჭარის პროექტების მართვის კომპანიის“ ინიციატივით, რევაზ ჩელებაძის ვარსკვლავი გაიხსნა.ბათუმის სტადიონზე რევაზ ჩელებაძის ვარსკვლავი გაიხსნა.ბათუმის სტადიონზე ჩელებაძის ვარსკვლავი გაიხსნა

მისი შვილი, გიორგი ჩელებაძე ასევე ფეხბურთელია.

მიღწევები
საკლუბო
  დინამო თბილისი
 საბჭოთა კავშირის ჩემპიონატი 
  ჩემპიონი: 1978
  ვიცე-ჩემპიონი: 1977
  ბრინჯაოს პრიზიორი: 1976 (გ), 1976 (შ)
 საბჭოთა კავშირის თასი 
 File:Cup Winner.png თასის მფლობელი: 1976, 1979
 File:Cup Finalist.png ფინალისტი: 1980Shakhtyor Donetsk 2–1 Dinamo Tbilisi // Soviet Union Cup 1980"Шахтер" (Донецк) 2–1 "Динамо" (Тб.) / Финал // fc-dynamo.ruСбылось и не сбылось // "Футбол-Хоккей"Кубковые вершины "Шахтера". Год 1980-й
 ევროპის თასების მფლობელთა თასი
 File:Cup Winner.png თასის მფლობელი: 1981

 სანაკრებო 
  საქართველოს სსრ ნაკრები

  ვიცე-ჩემპიონი: 1979Сборная Грузии на Спартакиаде народов СССР 1979 года

  სსრკ ოლიმპიური ნაკრები
 ზაფხულის XXII ოლიმპიური თამაშები
  ბრინჯაოს პრიზიორი: 1980

 ინდივიდუალური 

 №2: 1977

 ლიტერატურა 










 ბიბლიოგრაფია 















პერიოდიკა




 რესურსები ინტერნეტში 

 თბილისის „დინამოს“ ოფიციალური საიტი
 ქართული სპორტი

  თემატური საიტები 
  AFS · BeSoccer · EU football.info · FCDinamo.ge · Footballdatabase.eu · FootballFacts.ru · National Football Teams · Olympedia · Olympics · Pes Miti del Calcio · Rusteam.Permian.ru · Sports-Reference.com · Transfermarkt · Worldfootball.net · КЛИСФ · teams.by
  ფოტო
  ციფრული ფოტომატიანე „ივერიელი“ · ქართული სპორტი
  მედია
  „ლელო“ · „მსოფლიო სპორტი“ · 1tv.ge
  ვიდეო
  ავტოგრაფი - რევაზ ჩელებაძე · sport შოუ #15 - ოთარ ტატიშვილთან

კომენტარები

სქოლიო

კატეგორია:დაბადებული 1955
კატეგორია:დაბადებული 2 ოქტომბერი
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:საბჭოთა კავშირის სპორტის ოსტატები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:თბილისის დინამოს ფეხბურთელები
კატეგორია:ლანჩხუთის გურიას ფეხბურთელები
კატეგორია:ბათუმის დინამოს ფეხბურთელები
კატეგორია:საბჭოთა კავშირის ნაკრების ფეხბურთელები
კატეგორია:ქართველი ოლიმპიური პრიზიორები
კატეგორია:ცოცხალი ადამიანები